Proposta għal deċiżjoni tal-Kunsill dwar l-allokazzjoni tas-servizzi finanzjarji intermedjarji mkejla b'mod indirett (FISIM) għat-twaqqif tad-Dħul Gross Nazzjonali (DGN) użat minħabba l-baġit Komunitarju Ewropew u r-riżorsi proprji /* KUMM/2009/0238 finali - CNS 2009/0068 */





[pic] | KUMMISSJONI TAL-KOMUNITAJIET EWROPEJ | Brussel 26.5.2009 KUMM(2009) 238 finali 2009/0068 (CNS) Proposta għal DEĊIŻJONI TAL-KUNSILL dwar l-allokazzjoni tas-servizzi finanzjarji intermedjarji mkejla b'mod indirett (FISIM) għat-twaqqif tad-Dħul Gross Nazzjonali (DGN) użat minħabba l-baġit Komunitarju Ewropew u r-riżorsi proprji MEMORANDUM TA’ SPJEGAZZJONI INTRODUZZJONI 'Is-servizzi finanzjarji intermedjarji mkejla b'mod indirett’ (FISIM) jirrappreżentaw parti mill-produzzjoni tal-istituzzjonijiet finanzjarji (tipikament, banek) li ma tiħux il-forma ta’ bejgħ dirett ta’ servizzi bi prezz fiss, iżda permezz ta’ impożizzjoni ta’ rata ta’ interess għola għal self milli dik użata għad-depożiti (id-differenza tal-interessi). L-allokazzjoni tal-FISIM fi ħdan is-sistema Ewropea tal-kontijiet nazzjonali u reġjonali (ESA 95) ġiet definita fir-Regolament tal-Kunsill (KE) Nru 448/98 tas-16 ta’ Frar 1998, li kkompleta u emenda lir-Regolament tal-Kunsill (KE) Nru 2223/96 tal-25 ta’ Ġunju 1996 u ġie implimentat mill-1 ta’ Jannar 2005 ’il quddiem mir-Regolament tal-Kummissjoni (KE) Nru 1889/2002 tat-23 ta’ Ottubru 2002. Madankollu, l-allokazzjoni tal-FISIM mhix applikata awtomatikament għall-iskopijiet tal-baġit Komunitarju u r-riżorsi proprji. L-ewwel, permezz ta’ deroga speċifika, l-adozzjoni unanima ta’ deċiżjoni tal-Kunsill fuq il-bażi ta' proposta mill-Kummissjoni hi meħtieġa taħt l-Artikolu 8(1) tar-Regolament tal-Kunsill (KE) Nru.448/98. It-tieni, jekk jiġi stabbilit li l-allokazzjoni tal-FISIM tikkostitwixxi kambjament sinifikanti fil-DGN, taħt it-tieni sottoparagrafu tal-Artikolu 2(7) tad-Deċiżjoni tal-Kunsill 2000/597/KE, Euratom tad-29 ta’Settembru 2000 u d-Deċiżjoni tal-Kunsill 2007/436/KE, Euratom tas-7 ta’ Ġunju 2007 rispettivament, il-Kunsill li jaġixxi b’mod unanimu fuq il-proposta tal-Kummissjoni u wara li jikkonsulta mal-Parlament Ewropew, għandu jiddeċiedi jekk dawn il-modifikazzjonijiet japplikawx għal dawn iż-żewġ Deċiżjonijiet. L-allokazzjoni tal-FISIM għat-twaqqif tad-DGN użat minħabba l-baġit Komunitarju u r-riżorsi proprji se jkollha impatt sinifikattiv fuq il-kontribuzzjonijiet mir-riżorsi proprji stimati tal-Istati Membri u se timmodifika anke l-limiti għall-ħlas u għall-impenji kif stabbilit taħt l-Artikolu 3 taż-żewġ Deċiżjonijiet rispettivament. Għal dawn ir-raġunijiet il-Kummissjoni tikkunsidra li l-allokazzjoni tal-FISIM tirriżulta f’bidliet sinifikanti fid-DGN. Il-Komunikazzjoni preżenti tal-Kummissjoni tinkludi għalhekk proposta għal Deċiżjoni tal-Kunsill li fiha: - Bbażata fuq l-Artikolu 8(1) tar-Regolament tal-Kunsill Nru.448/98, l-Artikolu 1 jgħid li l-FISIM issa se jiġu allokati għat-twaqqif tad-Dħul Gross Nazzjonali (DGN) minħabba l-baġit Komunitarju Ewropew u r-riżorsi proprji. - Bbażata fuq it-tieni sottoparagrafu tal-Artikolu 2(7) u fuq l-Artikolu 3 tad-Deċiżjoni tal-Kunsill 2000/597/KE, Euratom, l-Artikolu 2 jiddisponi li FISIM japplikaw għall-iskopijiet ta’ din id-Deċiżjoni mill-1 ta’ Jannar 2005 sal-31 ta’ Diċembu 2006. - Bbażata fuq it-tieni sottoparagrafu tal-Artikolu 2(7) u fuq l-Artikolu 3 tad-Deċiżjoni tal-Kunsill 2007/436/KE, Euratom, l-Artikolu 3 jiddisponi li FISIM japplikaw għall-iskopijiet ta’ din id-Deċiżjoni mill-1 ta’ Jannar 2007. ALLOKAZZJONI TAL-FISIM MINħABBA R-RIżORSI PROPRJI TAL- KOMUNITÀ. Disponnibbilità tad-dejta tal-ESA 95 bil-FISIM allokati Ir-Regolament tal-Kunsill (KE) Nru 448/98 definixxa l-allokazzjoni tal-FISIM fl-ESA 95 u talab mill-Istati Membri s- Sottomissjoni tar-riżultati tal-kalkolazzjonijiet matul il-perjodu ta’ prova (l-Artikolu 4) segwit b’ Evalwazzjoni tar-riżultati (l-Artikolu 5). Din l-evalwazzjoni kienet sodisfaċenti u r-Regolament tal-Kunsill (KE) Nru 448/98 kien eventwalment implimentat mir-Regolament tal-Kummissjoni (KE) Nru.1889/2002, li kien applikabbli mill-1 ta' Jannar 2005 (l-Artikolu 2) u obbliga lill-Istati Membri sabiex jallokaw FISIM fit-trażmissjoni tad-dejta ESA 95. L-Istati Membri kollha fis-sottomissjonijiet tagħhom tad-dejta ESA 95 f’Settembru/Ottubru 2008, kkonformaw ma’ dan ir-rekwiżit għall-ewwel darba, li ppermetta lill-Kummissjoni sabiex tissottometti l-proposta preżenti. L-Allokazzjoni tal-FISIM lid-DGN użat minħabba r-riżorsi proprji L-Artikolu 8(1) tar-Regolament tal-Kunsill (KE) Nru 448/98 jistipula, “ Bħala deroga minn dan ir-Regolament, id-deċiżjoni li jiġi allokat FISIM għat-twaqqif tal-PGD [Prodott Gross Domestiku, li ġie aktar tard sostitwit mill-kunċett ta’ DGN, mill-2002 ‘l quddiem, skont l-ewwel sottoparagrafu tal-Artikolu 2(7) tad-Deċiżjoni (KE) Nru 2000/597] użat minħabba l-baġit Komunitarju u r-riżorsi proprji għandha tiġi adottata mill-Kunsill, li taġixxi b’mod unanimu, fuq proposta mill-Kummissjoni ”. Dan ifisser li, permezz ta’deroga, ir-Regolament tal-Kunsill (KE) Nru 448/98, li emenda l-ESA 95 f’dak li jirrigwarda l-allokazzjoni tal-FISIM, ma japplikax sabiex jiġi stabbilit id-DGN użat minħabba r-riżorsi proprji. L-għan tal-proposta preżenti (l-Artikolu 1) hu li l-Kunsill jiddeċiedi li FISIM għandhom ikunu allokati għat-twaqqif tad-DGN użat minħabba r-riżorsi proprji. Fil-fatt, huwa approprjat li jiġu wżati l-kunċetti tal-istatistika l-aktar reċenti minħabba r-riżorsi proprji u skont dan jiġi definit id-DGN kif provdut mill-Kummissjoni għall-applikazzjoni tal-ESA 95 f’konformità mar-Regolament tal-Kunsill (KE) Nru 2223/96 kif mibdul sussegwentement. Applikazzjoni tal-allokazzjoni tal-FISIM għall-iskopijiet tad-Deċiżjoni (KE) Nru.2000/597 It-tieni sottoparagrafu tal-Artikolu 2(7) tad-Deċiżjoni (KE) Nru 2000/597 tistipula: “Jekk modifikazzjonijiet fil-ESA 95 jirriżultaw f'tibdil sinifikanti fid-DGN kif ipprovdut mill-Kummissjoni, il-Kunsill, li jaġixxi unanimament dwar proposta tal-Kummissjoni u wara li jikkonsulta l-Parlament Ewropew, għandu jiddeċiedi jekk dawn il-modifikazzjonijiet għandhomx japplikaw għall-iskopijiet ta' din id-Deċiżjoni”. L-allokazzjoni tal-FISIM iżidu l-DGN b’aktar minn medja ta’ 1% li, meta jiġi applikat il-metodu deskritt fl-Artikolu 3 tad-Deċiżjoni (KE) Nru. 2000/597, timplika bidla fil-limiti li dan l-Artikolu għamel. Dan ifisser li l-allokazzjoni tal-FISIM hi bidla sinifikanti fis-sens tat-tieni sottoparagrafu hawn fuq tal-Artikolu 2(7). L-għan tal-proposta preżenti (l-Artikolu 2) hu li jiġi applikat, għas-snin 2005&2006 biss, l-allokazzjoni tal-FISIM minħabba d-Deċiżjoni (KE) Nru 2000/597. Applikazzjoni tal-allokazzjoni tal-FISIM għall-iskopijiet tad-Deċiżjoni (KE) Nru.2007/436 It-tieni sottoparagrafu tal-Artikolu 2(7) tad-Deċiżjoni (KE) Nru 2007/436 jistipula: “ Jekk modifikazzjonijiet fil-ESA 95 jirriżultaw f'tibdil sinifikanti fid-DGN kif ipprovdut mill-Kummissjoni, il-Kunsill, li jaġixxi unanimament dwar proposta tal-Kummissjoni u wara li jikkonsulta mal-Parlament Ewropew, għandu jiddeċiedi jekk dawn il-modifikazzjonijiet għandhomx japplikaw għall-iskopijiet ta' din id-Deċiżjoni ”. L-allokazzjoni tal-FISIM iżżid id-DGN b’aktar minn medja ta’ 1% li, meta jiġi applikat il-metodu deskritt fl-Artikolu 3(3) tad-Deċiżjoni (KE) Nru. 2007/436, jimplika bidla fil-limiti li dan l-Artikolu għamel. Dan ifisser li l-allokazzjoni tal-FISIM hi bidla sinifikanti fis-sens tat-tieni sottoparagrafu hawn fuq tal-Artikolu 2(7). L-għan tal-proposta preżenti (l-Artikolu 3) hu li jiġi applikat mill-2007 l‘ quddiem, l-allokazzjoni tal-FISIM minħabba d-Deċiżjoni (KE) Nru 2007/436. Dħul fis-seħħ u b’effett Id-dħul fis-seħħ hu stabbilit mill-1 ta’ Jannar 2005, f’konformità mad-dħul fis-seħħ tar-Regolament tal-Kummissjoni (KE) Nru.1889/2002. 2009/0068 (CNS) Proposta għal DEĊIŻJONI TAL-KUNSILL dwar l-allokazzjoni tas-servizzi finanzjarji intermedjarji mkejla b'mod indirett (FISIM) għat-twaqqif tad-Dħul Gross Nazzjonali (DGN) użat minħabba l-baġit Komunitarju Ewropew u r-riżorsi proprji (//KE, Euratom) IL-KUNSILL TAL-UNJONI EWROPEA, Wara li kkunsidra t-tieni sottoparagrafu tal-Artikolu 2(7) tad-Deċiżjoni tal-Kunsill 2000/597/KE, Euratom tad-29 ta’ Settembru 2000 u d-Deċiżjoni tal-Kunsill 2007/436/KE, Euratom tas-7 ta’ Ġunju 2007 rispettivament tagħhom, Wara li kkunsidra il-proposta mill-Kummissjoni , Wara li kkunsidra l-opinjoni tal-Parlament Ewropew[1], Wara li kkunsidra l-opinjoni tal-Qorti tal-Awdituri[2], Billi: 1. L-Artikolu 8(1) tar-Regolament tal-Kunsill (KE) Nru 448/98 tas-16 ta’ Frar 1998 li jkompli u jemenda r-Regolament (KE) Nru.2223/96 f’dak li għandu x’jaqsam mal-allokazzjoni tas-servizzi finanzjarji intermedjarji mkelja b’mod indirett (FISIM) fi ħdan is-sistema Ewropea tal-kontijiet nazzjonali u reġjonali (ESA)[3] jipprovdi li d-deċiżjoni sabiex jalloka servizzi finanzjarji intermedjarji mkelja b’mod indirett (FISIM) għat-twaqqif tal-Prodott Gross Nazzjonali wżat minħabba l-baġit Komunitarju u r-riżorsi proprji għandu jiġi adottat mill-Kunsill. Mill-2002 ’il quddiem il-kunċett ta’ Prodott Gross Nazzjonali ġie sostitwit mill-kunċett Dħul Gross Nazzjonali (DGN), skont l-ewwel sottoparagrafu tal-Artikolu 2(7) tad-Deċiżjoni tal-Kunsill 2000/597/KE, Euratom tad-29 ta’ Settembru 2000 dwar is-sistema tar-riżorsi proprji tal-Komunitajiet Ewropej[4]. 2. Huwa xieraq li jiġu wżati l-kunċetti tal-istatistika l-aktar reċenti minħabba l-baġit Komunitarju u r-riżorsi proprji, b’mod partikolari sabiex jiġi stabbilit id-DGN kif provdut mill-Kummissjoni fl-applikazzjoni tas-sistema Ewropea tal-kontijiet nazzjonali u reġjonali (ESA 95). FISIM għalhekk għandu jiġi allokat għat-twaqqif tad-DGN minħabba l-baġit Komunitarju u r-riżorsi proprji. 3. Skont it-tieni sottoparagrafu tal-Artikolu 2(7) tad-Deċiżjoni tal-Kunsill 2000/597/KE, Euratom, fejn tibdil lis-sistema Ewropea tal-kontijiet nazzjonali u reġjonali jirriżultaw f’tibdiliet importanti fid-Dħul Gross Nazzjonali kif provdut mill-Kummissjoni, il-Kunsill għandu jiddeċiedi jekk dawk il-modifikazzjonijiet għandhomx japplikaw minħabba dik id-Deċiżjoni. Bl-istess mod, it-tieni sottoparagrafu tal-Artikolu 2(7) tad-Deċiżjoni tal-Kunsill 2007/436/KE, Euratom tas-7 ta’ Ġunju 2007 dwar is-sistema tar-riżorsi proprji tal-Komunitajiet Ewropej[5], tipprovdi li fejn tibdil lis-sistema Ewropea tal-kontijiet nazzjonali u reġjonali jirriżultaw f’bidliet sinifikanti fid-Dħul Gross Nazzjonali kif provdut mill-Kummissjoni, il-Kunsill għandu jiddeċiedi jekk dawk il-modifikazzjonijiet għandhomx japplikaw minħabba dik id-Deċiżjoni. 4. L-allokazzjoni tal-FISIM tirriżulta f’bidla sinifikattiva skont it-tifsira tat-tieni sottoparagrafu tal-Artikolu 2(7) tad-Deċiżjoni 2000/597/KE, Euratom peress li żżid id-DGN b’aktar minn medja ta’ 1% u timplika, meta jiġi wżat il-metodu deskritt fl-Artikolu 3 ta’ dik id-Deċiżjoni, bidla fil-limiti msemmija f’dak l-Artikolu. Għall-istess raġunijiet, l-allokazzjoni tal-FISIM tirriżulta f’bidla sinifikanti skont it-tifsira tat-tieni sottoparagrafu tal-Artikolu 2(7) tad-Deċiżjoni 2007/436/KE, Euratom. 5. Għalhekk, l-allokazzjoni tal-FISIM għandha tapplika minħabba d-Deċiżjonijiet 2000/597/KE, Euratom u 2007/436/KE, Euratom. 6. Ir-Regolament tal-Kummissjoni (KE) Nru 1889/2002 tat-23 ta’ Ottubru 2002 dwar l-implimentazzjoni tar-Regolament tal-Kunsill (KE) Nru 448/98 japplika mill-1 ta’ Jannar 2005. 7. Minħabba raġunijiet ta’ koerenza, din id-Deċiżjoni għalhekk għandha tidħol fis-seħħ fl-1 ta’ Jannar 2005. Għaldaqstant, l-allokazzjoni tal-FISIM għat-twaqqif tad-DGN minħabba l-baġit Komunitarju u r-riżorsi proprji għandha tapplika minħabba Deċiżjoni 2000/597/KE, Euratom mill-1 ta’ Jannar 2005 sal-31 ta’ Diċembru 2006, minħabba li dik id-Deċiżjoni ġiet imħassra mid-Deċiżjoni 2007/436/KE, Euratom mill-1 ta’ Jannar 2007. Dik l-allokazzjoni għandha tapplika minħabba Deċiżjoni 2007/436/KE, Euratom mill-1 ta’ Jannar 2007, meta dik id-Deċiżjoni daħħlet fis-seħħ, IDDEĊIEDA DAN LI ĠEJ: Artikolu 1 Is-servizzi finanzjarji intermedjarji mkejla b’mod indirett għandhom jiġu allokati għat-twaqqif tad-dħul gross nazzjonali minħabba l-baġit Komunitarju u r-riżorsi proprji. Artikolu 2 L-allokazzjoni tas-servizzi finanzjarji intermedjarji mkejla b’mod indirett skont l-Artikolu 1 għandha tapplika minħabba d-Deċiżjoni 2000/597/KE, Euratom mill-1 ta’ Jannar 2005 sal-31 ta’ Diċembru 2006. Artikolu 3 L-allokazzjoni tas-servizzi finanzjarji intermedjarji mkejla b’mod indirett skont l-Artikolu 1 għandha tapplika minħabba d-Deċiżjoni 2007/436/KE, Euratom mill-1 ta’ Jannar 2007. Artikolu 4 Din id-Deċiżjoni għandha tidħol fis-seħħ fil-ġurnata tal-pubblikazzjoni tagħha fil- Ġurnal Uffiċjali tal-Unjoni Ewropea. Din id-Deċiżjoni għandha tidħol fis-seħħ fl-1 ta’ Jannar 2005. Magħmula fil-Brussell, Għall-Kunsill Il-President [1] ĠU C [...], [...], p. [...]. [2] ĠU C [...], [...], p. [...]. [3] ĠU L 58, 27.2.1998, p. 1. [4] ĠU L 253, 7.10.2000, p. 42. [5] ĠU L 163, 23.6.2007, p. 17.